C：（乜嘢冇乜靈感）講嘢，講乜嘢都得𡃉喎。
C: ( matjyeq mouq matj lingxgamr ) gongr yeq, gongr matjyeq douj dakj gaa wo.
A：點解要靈感𡃉？
A: Dimrgaair yiu lingxgamr gaa?
B：講嘢係要（）。
B: Gongr yeq haih yiu ( ).
C：你想講乜嘢要靈感啊？咦！哩個有說明書啊。說明書喺哩度啊。
C: Neiq soengr gongr matjyeq yiu lingxgamr aa? Yir! Nij go yauq svtmingxsvj aa. Svtmingxsvj hair nij douh aa.
A：嘩！
A: Waa!
B：哩啲要用嗰…
B: Nij dij yiu yungh gor …
C：日文來𡃉，但係呢我哋唔係好識睇啊，所以呢，佢呢係附帶咗一張 / 附帶咗一張誒中文嘅操作程序。
C: Yathmanr laix gaa, daanhhaih nej ngoqdeih mxhaih hour sikj tair aa, soryiq nej, keoiq nej haih fuhdaaizor yatj zoengj / fuhdaaizor yatj zoengj eh zungjmanr ge coujzok cingxzeoih.
A：死唔死啊？
A: Seir mx seir aa?
B：哩個，錄𡁵𡃉嚹嗎？
B: Nij go, lukhganr gaa laa maa?
A：但係唔…
A: Daanhhaih mx …
A：佢噉佢係個電話嗰個說明書？
A: Keoiq gamr keoiq haih go dinhwaar gor go svtmingxsvj?
B：哦。
B: Oq.
C：係啊，而家係錄𡁵𡃉嚹但係。所以you can say anything you like啊。
C: Haih aa, yixgaaj haih lukhganr gaa laa daanhhaih. Soryiq you can say anything you like aa.
A：買個噉嘅電話，跟住返來要刨咁多說明書，你制唔制？
A: Maaiq go gamr ge dinhwaar, ganjzvh faanj loix yiu paaux gam doj svtmingxsvj, neiq zai mx zai?
C：唔係啊，其實唔係好難𡃉咋，不過係唔識睇啊啲人。
C: Mxhaih aa, keixsath mxhaih hour naanx gaa zaa, batjgwo haih mx sikj tair aa dij yanx.
B：唔係，應該唔會好難，係嘞。
B: Mxhaih, yingjgoij mx wuiq hour naanx, haih laak.
C：嗱！佢呢每一個呢，佢哩度會彈啲日文出來嗎。噉但係呢，每一個呢佢會有埋個解法俾你聽𡃉。
C: Laax! Keoiq nej muiq yatj go nej, keoiq nij douh wuiq daanh dij yathmanr ceotjlaix gaaj maa. Gamr daanhhaih nej, muiq yatj go nej keoiq wuiq yauq maaix go gaairfaat beir neiq tengj gaa.
B：哦。
B: Oq.
C：所以係唔係好難𡃉咋。
C: Soryiq haih mx haih hour naanx gaa zaa.
A：對我來講，都係複雜咗少少。
A: Deoi ngoq laix gongr, douj haih fukjzaaphzor siursiur.
B：有一張 / 有一張紙可以講晒啲指令都夠𡃉。
B: Yauq yatj zoengj / yauq yatj zoengj zir horyiq gongr saai dij zirlingh douj gau gaa.
C：係啊。同埋呢…
C: Haih aa. Tungxmaaix nej …
A：pamphlet成本係日文。
A: pamphlet sengx bunr haih yathmanr.
C：同埋佢呢叫你refer to邊頁𡃉。
C: Tungxmaaix keoiq nej giu neiq refer to binj yiph gaa.
A：你會唔會咁攞苦來辛啊？
A: Neiq wuiq mx wuiq gam lor fur laix sanj aa?
B：自己寫呀？
B: Zihgeir ser aax?
A：唔係啊，買個要返來咪書嘅電話啊？
A: Mxhaih aa, maaiq go yiu faanj laix maij svj ge dinhwaar aa?
B：誒，我通常都唔會𠸏。
B: Eh, ngoq tungjsoengx douj mx wuiq ger.
C：點通常都唔會啊？
C: Dimr tungjsoengx douj mx wuiq aa?
B：喀，我會 / 即係…
B: Haakh, ngoq wuiq / zikjhaih …
A：（）咁複雜嘅嘢…
A: ( ) gam fukjzaaph ge yeq …
B：我用電話冇乜嘢誒，冇乜嘢要求𡃉。
B: Ngoq yungh dinhwaar mouq matjyeq eh, mouq matjyeq yiujkaux gaa.
C：幾好 / ，哩個幾得意吖。我覺得哩個幾得意啊，得唔得意啊？
C: Geir hour / , nij go geir dakjyi aaj. Ngoq gokdakj nij go geir dakjyi aa, dakj mx dakjyi aa?
A：得意。
A: Dakjyi.
C：一五五零啊。
C: Yatj ngq ngq lingx aa.
A：哦。
A: Oq.
B：一五五零。
B: Yatj ngq ngq lingx.
C：兩個夾埋。
C: Loengq go gaapmaaix.
B：噉呀？我哋 / 我哋出兩份𡃉，係唔係啊？
B: Gamr aax? Ngoqdeih / ngoqdeih ceotj loengq fanr gaa, haih mx haih aa?
A：我好似唔關你事。
A: Ngoq hourciq mx gwaanj neiq sih.
B：唔使𡃉咩？
B: Mxsair gaa mej?
C：係囖，唔使關你事𡃉喎。
C: Haih loj, mxsair gwaanj neiq sih gaa wo.
A：唔關你事來𡃉。
A: Mx gwaanj neiq sih laix gaa.
C：真係唔關你事。
C: Zanjhaih mx gwaanj neiq sih.
C：唔係喎，但係一五五零呢我最初諗呢係唔係貴，但係諗下呢如果有兩個呢，又真係唔係貴喎。
C: Mxhaih wo, daanhhaih yatj ngq ngq lingx nej ngoq zeoicoj namr nej haih mx haih gwai, daanhhaih namr haaq nej yvxgwor yauq loengq go nej, yauh zanjhaih mxhaih gwai wo.
C：係唔係啊？
C: Haih mx haih aa?
B：有兩個…
B: Yauq loengq go …
A：唔知呢，但係呢有啲子母機呢，係，誒，韓國hand piece嗰度呢係可以拎走𡃉喎。
A: Mx zij nej, daanhhaih nej yauq dij zirmouqgeij nej, haih, eh, honxgwok hand piece gor douh nej haih horyiq lingj zaur gaa wo.
C：哦！即係直程可以，哦！噉樣哩個都可以搦起埋。
C: O! Zikjhaih zikhcingx horyiq, o! Gamryoengr nij go douj horyiq likj heir maaix.
A：係嘞，噉，係嘞，嗰個母機又可以另外做speaker嗎其實可以，即係兩架機都打得電話囖。
A: Haih laak, gamr, haih laak, gor go mouqgeij yauh horyiq linghngoih zouh speaker gaaj maa keixsath horyiq, zikjhaih loengq gaa geij douj daar dakj dinhwaar loj.
C：嗯嗯。
C: Mh mh.
C：嗰個阿姐呢講俾我聽呢，話哩個嘢，哩張嘢呢，佢話：「我哋呢俾咗五十蚊人哋錄，唔係，五十蚊人哋譯𡃉。」
C: Gor go aazej nej gongr beir ngoq tengj nej, waah nij go yeq, nij zoengj yeq nej, keoiq waah: " 我哋 nej beirzor ngq saph manj yanxdeih lukh, mxhaih, ngq saph manj yanxdeih yikh gaa. "
A：噉咪算平囖。
A: Gamr maih svn pengx loj.
C：唔知啊。我唔知佢平唔平，跟住我…
C: Mx zij aa. Ngoq mx zij keoiq pengx mx pengx, ganjzvh ngoq …
B：好似阿Francoise讀過。
B: Hourciq aa Francoise dukh gwo gaak.
A：我幾時有讀過啊？
A: Ngoq geirsix yauq dukh gwo aa?
B：冇讀過咩？
B: Mouq dukh gwo mej?
A：我阿妹讀過啫嗎。
A: Ngoq aamuir dukh gwo zej maa.
B：哦！你阿妹讀過。
B: O! Neiq aamuir dukh gwo.
C：係呀？讀translate呀？
C: Haih aax? Dukh translate aax?
A：日文。
A: Yathmanr.
B：日文。
B: Yathmanr.
A：同佢查字典啫嗎，幾咁簡單啫，佢有本字典。
A: Tungx keoiq caax zihdinr zej maa, geir gam gaanrdaanj zej, keoiq yauq bunr zihdinr gaak.
C：哦。
C: Oq.
B：一味查字典就得𡃉喇。
B: Yatjmeir caax zihdinr zauh dakj gaa laaj.
C：唓！最初佢話試機俾我哋睇呢，我重以為呢佢係試晒所有function𠻹。
C: Cej! Zeoicoj keoiq waah si geij beir ngoqdeih tair nej, ngoq zungh yiqwaix nej keoiq haih si saai soryauq function timj.
A：梗係唔係喇。
A: Gangrhaih mxhaih laaj.
B：佢試下着唔着又叫做試機𡃉喇嗎。
B: Keoiq si haaq zoekh mx zoekh yauh giuzouh si geij gaa laaj maa.
C：係啊。
C: Haih aa.
B：係噉。
B: Haih gamr gaak.
C：係啊佢試…
C: Haih aa keoiq si …
B：買乜嘢機都係噉㗎？
B: Maaiq matjyeq geij douj haih gamr gaax?
A：買乜嘢機都係𡃉。
A: Maaiq matjyeq geij douj haih gaa.
C：唔係喎。
C: Mxhaih wo.
B：譬如你買部電視機，佢試下着唔着機，得唔得有冇公仔啊（）。
B: Peiyvx neiq maaiq bouh dinhsihgeij, keoiq si haaq zoekh mx zoekh geij, dakj mx dakj yauq mouq gungjzair aa ( ).
C：我嗰次去買，誒，部傻瓜機呢，
C: Ngoq gor ci heoi maaiq, eh, bouh soxgwaajgeij nej,
B：相機呀？
B: Soengrgeij aax?
C：係啊。
C: Haih aa.
B：傻瓜買嗰啲影呀？
B: Soxgwaaj maaiq gor dij yingr aax?
C：係吖。佢逐個function教晒我。我覺得佢好professional喎。
C: Haih aaj. Keoiq zukh go function gaau saai ngoq. Ngoq gokdakj keoiq hour professional wo.
B：即係唔係間間會噉做，不過，不過，因為你相機可能傳統上好多人都唔識用喇，因為啲傻瓜機好難用𡃉好多都。
B: Zikjhaih mxhaih gaanjgaanj wuiq gamr zouh, batjgwo, batjgwo, yanjwaih neiq soengrgeij hornangx cvnxtungr soengh hour doj yanx douj mx sikj yungh laaj, yanjwaih dij soxgwaajgeij hour naanx yungh gaa hour doj douj.
C：唔係。
C: Mxhaih.
B：即係因為佢個操作係可能有，嗯，有好多種唔同嘅方式操作嘅。
B: Zikjhaih yanjwaih keoiq go coujzok haih hornangx yauq, mh, yauq hour doj zungr mxtungx ge fongjsikj coujzok ge.
A：噉樣好…
A: Gamryoengr hour …
C：乜唔係通常佢即係一個掣，噉跟住有幾個mode噉俾你撳𡃉喇。
C: Matj mxhaih tungjsoengx keoiq zikjhaih yatj go zai, gamr ganjzvh yauq geir go mode gamr beir neiq gamh gaa laaj.
A：係喇。zoom唔zoom個shutter，通常都係噉咋喎。
A: Haih laaj. zoom mx zoom go shutter, tungjsoengx douj haih gamr zaa wo.
B：噉但係你嘅 / 一般人影相影得少吖嗎，噉所以嗰個人通常會教多啲嘢囖。
B: Gamr daanhhaih neiq ge / yatjbunj yanx yingr soengr yingr dakj siur aaj maa, gamr soryiq gor go yanx tungjsoengx wuiq gaau doj dij yeq loj.
A：話明傻瓜機咯，如果都要教嘅咪傻瓜都唔識用嘅傻瓜機囖。
A: Waahmingx soxgwaajgeij lok, yvxgwor douj yiu gaau ge maih soxgwaaj douj mx sikj yungh ge soxgwaajgeij loj.
B：誒，噉佢，如果佢教要用傻瓜機又好快教得完嘅啫。又唔同，吓！如果我買部F九零交叉，噉樣佢都要教晒我識用嘅話，噉樣…
B: Eh, gamr keoiq, yvxgwor keoiq gaau yiu yungh soxgwaajgeij yauh hour Faai gaau dakj yvnx ge zej. Yauh mxtungx, haah! Yvxgwor ngoq maaiq bouh F gaur lingx gaaujcaaj, gamryoengr keoiq douj yiu gaau saai ngoq sikj yungh ge waar, gamryoengr …
C：乜嘢叫做F九零交叉啊？
C: Matjyeq giuzouh F gaur lingx gaaujcaaj aa?
A：F九零X。
A: F gaur lingX X.
B：即係比較 / 比較，誒，比較高級嘅傻瓜機。
B: Zikjhaih beirgaau / beirgaau, eh, beirgaau goujkapj ge soxgwaajgeij.
A：個model number來嘅。
A: Go model number laix ge.
C：哦！
C: O!
B：我係通常要 / 要兩三日先至可以識晒佢啲function嘅。
B: Ngoq haih tungjsoengx yiu / yiu loengq saamj yath sinjzi horyiq sikj saai keoiq dij function ge.
C：兩三日咁耐。嘩！你都要兩三日，我咪兩三年都學唔會。
C: Loengq saamj yath gam noih. Waa! Neiq douj yiu loengq saamj yath, ngoq maih loengq saamj ninx douj hokh mx wuiq.
A：唔係…
A: Mxhaih …
B：因為佢嗰部 / 佢嗰部說明書係好厚身嘅。
B: Yanjwaih keoiq gor bouh / keoiq gor bouh svtmingxsvj haih hour hauq sanj ge.
C：嗰啲傻瓜機係唔係可以自己加鏡頭嗰啲來𡃉？
C: Gor dij soxgwaajgeij haih mx haih horyiq zihgeir gaaj gengtaux gor dij laix gaa?
B：係啊。換鏡頭。
B: Haih aa. Wunh gengtaux.
C：哦
C: Oq
A：即係可以manual又可以auto，係唔係啊？
A: Zikjhaih horyiq manual yauh horyiq auto, haih mx haih aa?
B：即係一較…
B: Zikjhaih yatj gaau …
B：係啊。
B: Haih aa.
C：哦。
C: Oq.
B：係啊，係好專業嘅機來𡃉都（）。
B: Haih aa, haih hour zvnjyiph ge geij laix gaa douj ( ).
C：即係非一般傻瓜機喇。
C: Zikjhaih feij yatjbunj soxgwaajgeij laaj.
A：係喇。
A: Haih laaj.
B：幾乎叫做專業機𡃉嚹。不過傻瓜機通常，誒，一般傻瓜機呢噉，佢 / 佢又唔同嘅電 / 即係
B: Geijfux giuzouh zvnjyiph geij gaa laa. Batjgwo soxgwaajgeij tungjsoengx, eh, yatjbunj soxgwaajgeij nej gamr, keoiq / keoiq yauh mxtungx ge dinh / zikjhaih
A：你開啱topic喇。
A: Neiq hoij aamj topic laaj.
B：唔同嘅傻瓜機可能用唔同嘅電呢。
B: Mxtungx ge soxgwaajgeij hornangx yungh mxtungx ge dinh nej.
C：噉有乜嘢…
C: Gamr yauq matjyeq …
B：同埋呢又 / 又唔同嘅function，或者個閃燈會唔會要自己撳掣先至識得閃出來呢。有啲 / 有啲你要撳咗掣，
B: Tungxmaaix nej yauh / yauh mxtungx ge function, waakhzer go simrdangj wuiq mx wuiq yiu zihgeir gamh zai sinjzi sikj dakj simr ceotjlaix nej. Yauq dij / yauq dij neiq yiu gamhzor zai,
C：係啊，有啲要遮住個鏡頭拍一下先嗎？
C: Haih aa, yauq dij yiu zej zvh go gengtaux paak yatj haaq sinj gaaj maa?
B：有啲特登要pit3咗佢噉嗰啲呢就部部機有啲唔同嘅。噉所以呢，就都要講下嘅。
B: Yauq dij dakhdangj yiu pitzor keoiq gamr gor dij nej zauh bouhbouh geij yauq dij mxtungx ge. Gamr soryiq nej, zauh douj yiu gongr haaq ge.
C：所以阿哥噉介紹。
C: Soryiq aagoj gamr gaaisiuh.
B：噉但係呢，又唔係好多嘢講。所以呢應該係五六分鐘喇，可以教晒。
B: Gamr daanhhaih nej, yauh mxhaih hour doj yeq gongr. Soryiq nej yingjgoij haih ngq lukh fanjzungj laaj, horyiq gaau saai.
C：唔係喎，但係上次我買嗰陣時呢，最初呢介紹俾我嗰位哥哥呢係唔識𡃉喎，「唔識啊，唔識啊。」噉樣。跟住係問入邊嗰位哥哥呢，跟住佢就好詳盡噉樣介紹一次俾我聽嘞。
C: Mxhaih wo, daanhhaih soengh ci ngoq maaiq gor zanhsix nej, zeoicoj nej gaaisiuh beir ngoq gor wair goxgoj nej haih mx sikj gaa wo, " mx sikj aa, mx sikj aa. " gamryoengr. Ganjzvh haih manh yaphbinh gor wair goxgoj nej, ganjzvh keoiq zauh hour coengxzeonh gamryoengr gaaisiuh yatj ci beir ngoq tengj laak.
A：噉介紹咗幾 / 幾多分鐘俾你聽啊？
A: Gamr gaaisiuhzor geir / geir doj fanjzungj beir neiq tengj aa?
C：噉我諗都有…
C: Gamr ngoq namr douj yauq …
B：都係五、六分鐘講晒𡃉喇。
B: Douj haih ngq 、 lukh fanjzungj gongr saai gaa laaj.
C：十分鐘以內喇，一定係。
C: Saph fanjzungj yiqnoih laaj, yatjdingh haih.
B：噉有啲售貨員係唔識用咁多機𠸏。噉又，都係好普遍𠸏。
B: Gamr yauq dij sauhfoyvnx haih mx sikj yungh gam doj geij ger. Gamr yauh, douj haih hour pourpin ger.
A：係呃，唔出奇吖。
A: Haih aak, mx ceotjkeix aaj.
C：但係以前，我覺得唔同咗囖。以前嗰啲人通常賣親任何機呢，都會識𡃉。但係呢，而家嗰啲 / 誒，即係唔係淨係話相機啊，其他嗰啲都係𡃉，我試過去豐澤呢，買部錄音機呢，跟住問下佢嗰個掣係乜嘢呢，佢都話，話唔知啊。
C: Daanhhaih yiqcinx, ngoq gokdakj mxtungxzor loj. Yiqcinx gor dij yanx tungjsoengx maaih canj yamhhox geij nej, douj wuiq sikj gaa. Daanhhaih nej, yixgaaj gor dij / eh, zikjhaih mxhaih zinghhaih waah soengrgeij aa, keixtaaj gor dij douj haih gaa, ngoq si gwo heoi fungjzaakh nej, maaiq bouh lukhyamjgeij nej, ganjzvh manh haaq keoiq gor go zai haih matjyeq nej, keoiq douj waah, waah mx zij aa.
A：唔出奇𡃉喎。
A: Mx ceotjkeix gaa wo.
C：跟住問下佢哩個掣係乜嘢，「唔知啊。」跟住問嗰個掣係乜嘢，又唔知啊。
C: Ganjzvh manh haaq keoiq nij go zai haih matjyeq, " mx zij aa. " ganjzvh manh gor go zai haih matjyeq, yauh mx zij aa.
B：因為啲新嘢啲設計係太多嘢喇，即係可能…
B: Yanjwaih dij sanj yeq dij citgai haih taai doj yeq laaj, zikjhaih hornangx …
C：唔係新嘢來𡃉，嗰部機好舊𡃉。
C: Mxhaih sanj yeq laix gaa, gor bouh geij hour gauh gaa.
B：唔係 / 好舊都唔識？
B: Mxhaih / hour gauh douj mx sikj?
C：可能舊得滯啊就係。
C: Hornangx gauh dakj zaih aa zauh haih.
B：噉嗰個人新入行喇，如果噉就。
B: Gamr gor go yanx sanj yaph hongx laaj, yvxgwor gamr zauh.
C：但係而家我覺得普遍係噉吖嗎，而家嗰啲sales。
C: Daanhhaih yixgaaj ngoq gokdakj pourpin haih gamr aaj maa, yixgaaj gor dij sales.
B：啲 / 啲sales嘅質素下降，會唔會好似同醫管局嗰啲…
B: Dij / dij sales ge zatjsou haahgong, wuiq mx wuiq hourciq tungx Yijgunrgukr gor dij …
A：嗰啲醫生一樣。
A: Gor dij yijsangj yatjyoengh.
B：嗰啲醫護人員嘅質素一樣。
B: Gor dij yijwuq yanxyvnx ge zatjsou yatjyoengh.
C：係喇。瑪麗啊，威爾斯啊。
C: Haih laaj. Maaqlaih aa, Waijyiqsij aa.
B：喀。
B: Haakh.
A：你都做過威爾斯𡃉喎，有乜嘢comment啊？
A: Neiq douj zouh gwo Waijyiqsij gaa wo, yauq matjyeq comment aa?
B：冇。誒，其實威爾斯都 / 如果係做professor級嗰啲，或者SMO係好醒𡃉嗰啲。
B: Mouq. Eh, keixsath Waijyiqsij douj / yvxgwor haih zouh professor kapj gor dij, waakhzer SMO haih hour singr gaa gor dij.
C：點解你做過威爾斯𠸏？
C: Dimrgaair neiq zouh gwo Waijyiqsij ger?
B：噉嗰陣有個自殺院係嗰度吖嗎，我調過去嗰度做咗三年零七個月。
B: Gamr gorzanh yauq go zihsaat yvnr haih gor douh aaj maa, ngoq diuh gwoheoi gor douh zouhzor saamj ninx lingx catj go yvth.
A：三年零七…
A: Saamj ninx lingx catj …
B：係啊。
B: Haih aa.
C：真係三年零七個月。爭一個月就八個月。
C: Zanjhaih saamj ninx lingx catj go yvth. Zaangj yatj go yvth zauh baat go yvth.
B：係啊。不過三年零七個月都係做同一個ward囖。
B: Haih aa. Batjgwo saamj ninx lingx catj go yvth douj haih zouh tungx yatj go ward loj.
C：係呀？
C: Haih aax?
B：做同一個病房。
B: Zouh tungxyatj go benghfongr.
C：但係唔係即係可以噉樣轉？
C: Daanhhaih mxhaih zikjhaih horyiq gamryoengr zvn?
A：都係psyche ward來嗎。
A: Douj haih psyche ward laix gaaj maa.
B：會。
B: Wuiq.
B：以前出來大家都係政府醫院。
B: Yiqcinx ceotjlaix daaihgaaj douj haih zingfur yijyvnr.
A：入來吖。繼續錄𡁵音啊。
A: Yaph laix aaj. Gaizukh lukhganr yamj aa.
D：你錄𡁵音呀？
D: Neiq lukhganr yamj aax?
A：繼續錄𡁵音，佢講𡁵嘢。
A: Gaizukh lukhganr yamj, keoiq gongrganr yeq.
B：佢啊！
B: Keoiq aa!
D：你講𡁵嘢呀？
D: Neiq gongrganr yeq aax?
A：佢講𡁵嘢。
A: Keoiq gongrganr yeq.
C：唔係啊，係你講𡁵嘢。
C: Mxhaih aa, haih neiq gongrganr yeq.
A：而家係你講𡁵嘢嘞。
A: Yixgaaj haih neiq gongrganr yeq laak.
D：得嘞。
D: Dakj laak.
B：因為以前嗰個制度呢，就同一 / 同一份政府醫院，嗰啲人呢，就會 / 即係你 / 你唔使申請又唔使出聲𡃉嚹，佢 / 佢到時如果佢話要郁就郁…
B: Yanjwaih yiqcinx gor go zaidouh nej, zauh tungxyatj / tungxyatj fanh zingfur yijyvnr, gor dij yanx nej, zauh wuiq / zikjhaih neiq / neiq mxsair sanjcingr yauh mxsair ceotjsengj gaa laa, keoiq / keoiq dousix yvxgwor keoiq waah yiu yukj zauh yukj …
A：你唔係 / 你apply𡃉咩？
A: Neiq mxhaih / neiq apply gaa mej?
B：唔係𡃉。我冇 / 我冇出過聲𡃉。
B: Mxhaih gaa. Ngoq mouq / ngoq mouq ceotj gwo sengj gaa.
A：佢調你㗎喳？
A: Keoiq diuh neiq gaax zaax?
B：不過我 / 我住將軍澳咁遠呢，
B: Batjgwo ngoq / ngoq zvh zoengjgwanjou gam yvnq nej,
C：噉可唔可以拒絕𡃉？
C: Gamr hor mx horyiq keoiqzvth gaa?
A：可以。
A: Horyiq.
B：可 / 誒，唔係喎。
B: Hor / eh, mxhaih wo.
A：唔得嘅咩？
A: Mx dakj ge mej?
B：以前嗰個年代你估好似而家噉呀，話拒絕噉呀。以前啊，拒絕都係即係佢…
B: Yiqcinx gor go ninxdoih neiq gur hourciq yixgaaj gamr aax, waah keoiqzvth gamr aax. Yiqcinx aa, keoiqzvth douj haih zikjhaih keoiq …
A：過咗去先。
A: Gwozor heoi sinj.
B：佢，誒，又唔係過咗去先，誒，佢可能會dam1長一兩個月，跟住都係監粗㧬啲人走𡃉。
B: Keoiq, eh, yauh mxhaih gwozor heoi sinj, eh, keoiq hornangx wuiq damj coengx yatj loengq go yvth, ganjzvh douj haih gaamcouj ungr dij yanx zaur gaa.
A：吓？咁賣豬仔㗎？
A: Haar? Gam maaih zvjzair gaax?
B：噉不過我又好合理吖，嗱！我 / 我住將軍澳，個地址報住將軍澳，噉我嗰陣做開青山醫院。
B: Gamr batjgwo ngoq yauh hour haphleiq aaj, laax! Ngoq / ngoq zvh zoengjgwanjou, go deihzir bou zvh zoengjgwanjou, gamr ngoq gorzanh zouh hoij Cingjsaanj yijyvnr.
A：嗯。
A: Mh.
C：你哋兩個…
C: Neiqdeih loengq go …
B：噉如果要我 / 我 / 我 / 我同你講 / 又我返工好方便都 / 都呃你嘅啫。係唔係先？
B: Gamr yvxgwor yiu ngoq / ngoq / ngoq / ngoq tungx neiq gongr / yauh ngoq faanjgungj hour fongjbinh douj / douj aakj neiq ge zej. Haih mx haih sinj?
C：噉你話我做開嗰度，我對嗰度啲人有感情。
C: Gamr neiq waah ngoq zouh hoij gor douh, ngoq deoi gor douh dij yanx yauq gamrcingx.
B：係有啲感情，不過我又唔會好似佢噉呢，調一調ward呢就唔捨得。我哩個人好無情。
B: Haih yauq dij gamrcingx, batjgwo ngoq yauh mx wuiq hourciq keoiq gamr nej, diuh yatj diuh ward nej zauh mx serdakj. Ngoq nij go yanx hour mouxcingx.
C：哦！無情啊，Francoise你聽清楚啊。
C: O! Mouxcingx aa, Francoise neiq tengj cingjcor aa.
A：走開，你聽到未啊？聽到未啊？
A: Zaur hoij, neiq tengj dour meih aa? Tengj dour meih aa?
B：對啲病咗，對啲病嘅同事又唔同𠸏。
B: Deoi dij benghzor, deoi dij bengh ge tungxsih yauh mxtungx ger.
C：嗱！而家叫你轉ward得唔得吖？
C: Laax! Yixgaaj giu neiq zvn ward dakj mx dakj aaj?
A：有人証、有物証啊嗱！
A: Yauq yanxzing 、 yauq mathzing aa laax!
B：感情嘅嘢又有深度分嗎。
B: Gamrcingx ge yeq yauh yauq samjdouh fanj gaaj maa.
A：有人証、有物証啊而家。
A: Yauq yanxzing 、 yauq mathzing aa yixgaaj.
C：哦！而家叫你轉ward，你捨唔捨得先？嗱！老老實實嘞。
C: O! Yixgaaj giu neiq zvn ward, neiq ser mx serdakj sinj? Laax! Louqlouqsathsath laak.
B：而家轉ward都冇乜所謂嘅！
B: Yixgaaj zvn ward douj mouq matj sorwaih ge!
A：佢恨轉ward喎。
A: Keoiq hanh zvn ward wo.
C：點解啊？
C: Dimrgaair aa?
B：轉醫院就唔好啫，轉ward冇所謂。
B: Zvn yijyvnr zauh mx hour zej, zvn ward mouq sorwaih.
A：佢而家恨轉ward喎。
A: Keoiq yixgaaj hanh zvn ward wo.
E：喺出邊嗰位牛先生呢，佢今日生日啊。
E: Hair ceotjbinh gor wair ngaux sinjsaangj nej, keoiq gamjyath saangjyath aa.
C：我知呃。
C: Ngoq zij aak.
A：哦。
A: Oq.
C：阿沈生吖嗎。
C: Aa samrsaangj aaj maa.
E：係啊係啊，阿牛啊叫做唔知係唔係（）？
E: Haih aa haih aa, aa ngaux aa giuzouh mx zij haih mx haih ( )?
A：牛定沈啊，喂？
A: Ngaux dingh samr aa, wai?
C：係姓沈，不過叫阿牛。
C: Haih sing samr, batjgwo giu aa ngaux.
A：哦。
A: Oq.
E：唔知人人都叫佢做阿牛，可能懶喇。哎吔，死嘞，錄𡁵音。唔係我講，唔係我，我聽聞𡃉咋。我聽聞𡃉咋。
E: Mx zij yanxyanx douj giu keoiq zouh aa ngaux, hornangx laanq laaj. Aaijyaa, seir laak, lukhganr yamj. Mxhaih ngoq gongr, mxhaih ngoq, ngoq tengjmanx gaa zaa. Ngoq tingmanx gaa zaa.
B：咁耐都差唔多嚹啩。
B: Gam noih douj caaj mx doj laa gwaa.
A：夠晒十分鐘喇。
A: Gau saai saph fanjzungj laaj.
B：唔好講咁多喇。
B: Mx hour gongr gam doj laaj.
E：喂！噉一陣間呢，
E: Wai! Gamr yatjzanhgaanj nej,
A：點啊？點啊？點？
A: Dimr aa? Dimr aa? Dimr?
E：一齊食蛋糕嘍。好唔好啊？
E: Yatjcaix sikh daanhgouj lo. Hour mx hour aa?
A：好。
A: Hour.
C：好呃。
C: Hour aak.